
DR.30.9.2004 7 

 

  

 

mengarah kepada syarikat konsesi Lebuhraya Utara-Selatan untuk memperbaiki 
keadaan, kerja sedang dijalankan dan juga beberapa banyak kawasan, kerja-kerja akan 
dijalankan.  Itulah jaminan daripada saya.  Terima kasih. 

 

[Soalan Nombor  4 – Y.B. Dato’ Haji Ab. Halim bin Ab. Rahman (Pengkalan Chepa) 
tidak hadir]. 

Tuan Haji Fadillah bin Yusof [Petra Jaya]:  Terima kasih Tuan Yang di-
Pertua.  Assalamualaikum  dan salam sejahtera.  Izinkan saya terlebih dahulu Tuan 
Yang di-Pertua mengalu-alukan kehadiran pemuda-pemuda dari Petra Jaya pada 
persidangan hari ini. 

Timbalan Yang di-Pertua [Datuk Lim Si Cheng]:  Yang Berhormat, Yang 
Berhormat. 

Tuan Haji Fadillah bin Yusof:  Soalan saya Soalan No. 5. 

Timbalan Yang di-Pertua [Datuk Lim Si Cheng]:  Kepada yang bukan 
datang daripada Petra Jaya, kita juga mengalu-alukan. 

Tuan Haji Fadillah bin Yusof:  Sama-sama. 

Timbalan Yang di-Pertua [Datuk Lim Si Cheng]:  Itulah sebab kita sentiasa 
tidak sebut. 

Tuan Haji Fadillah bin Yusof:  Sama-sama Tuan Yang di-Pertua.  Soalan 
saya Soalan No. 5.  Terima kasih.   

 

5. Tuan Haji Fadillah bin Yusof [Petra Jaya] minta Perdana Menteri 
menyatakan data-data jumlah syarikat bumiputera di negeri-negeri pengeluar yang 
terlibat dalam projek-projek dari Petronas dan kategori projek-projek tersebut dan 
apakah perancangan Petronas untuk menjadikan syarikat-syarikat ini berdaya saing di 
persada global. 

 Menteri di Jabatan Perdana Menteri [Dato' Mustapa bin Mohamed]:  Tuan 
Yang di-Pertua, bilangan syarikat bumiputera yang terlibat dalam syarikat Petronas 
sehingga Mei 2004 ialah 2,312 buah syarikat semuanya.  Daripada jumlah tersebut, 
35% syarikat terlibat dalam sektor huluan ataupun out stream dan seperti pembekalan 
peralatan aktiviti cari gali, marine vessels and oil fuel services, dengan izin manakala 
65% adalah syarikat yang terlibat dalam sektor hiliran ataupun down stream seperti 
penyenggaraan, peralatan loji minyak, gas dan petrokimia, bekalan mesin dan lain-lain. 

 Tuan Yang di-Pertua, selain itu Petronas juga telah melaksanakan sejak tahun 
1994 skim apa yang dipanggil Vendor Development Programme dan pada masa ini 
terdapat 32 buah syarikat yang terlibat dalam skim ini dan syarikat-syarikat ini telah 
diberikan kontrak sejak tahun 1994 sehingga sekarang kira-kira RM2.8 bilion dan tahun 
lalu nilainya RM600 juta diberikan kepada 32 buah syarikat yang menyertai program 
vendor ini syarikat-syarikat bumiputera. 

 Tuan Yang di-Pertua, soalan yang kedua berkaitan dengan strategi Petronas 
untuk menjadikan syarikat tempatan berdaya saing di peringkat antarabangsa.  
Strateginya seperti berikut: 

(i) mengenakan syarat teknikal dan kewangan yang tertentu 
dalam pelesenan kontraktor bagi industri hiliran dan huluan 
petroleum negara; 

(ii) membahagikan kontrak besar kepada kontrak yang lebih 
kecil; 

(iii) mengenakan syarat oleh syarikat asing untuk menubuhkan 
konsortium dan usahasama dengan syarikat-syarikat 
tempatan. 

Untuk makluman Ahli Yang Berhormat dan sebagai contoh ada syarikat 
tempatan telah berjaya mengembangkan operasi urusniaga mereka ke peringkat 
antarabangsa ialah Petra Resources Sdn. Bhd. syarikat ini bermula sebagai sebuah 
syarikat vendor dengan Petronas yang baru-baru ini syarikat ini telah berjaya 



mengarah kepada syarikat konsesi Lebuhraya Utara-Selatan untuk memperbaiki keadaan, kerja sedang dijalankan dan juga beberapa banyak kawasan, kerja-kerja akan dijalankan. Itulah jaminan daripada saya. Terima kasih. [Soalan Nombor 4- Y.B. Dato' Haji Ab. Halim bin Ab. Rahman (Pengkalan Chepa) tidak hadir]. Tuan Haji Fadillah bin Yusof [Petra Jaya]: Terima kasih Tuan Yang di- Pertua. Assalamualaikum dan salam sejahtera. Izinkan saya terlebih dahulu Tuan Yang di-Pertua mengalu-alukan kehadiran pemuda-pemuda dari Petra Jaya pada persidangan hari ini. Timbalan Yang di-Pertua [Datuk Lim Si Cheng]: Yang Berhormat, Yang Berhormat. Tuan Haji Fadillah bin Yusof: Soalan saya Soalan No. 5. Timbalan Yang di-Pertua [Datuk Lim Si Cheng]: Kepada yang bukan datang daripada Petra Jaya, kita juga mengalu-alukan. Tuan Haji Fadillah bin Yusof: Sama-sama. Timbalan Yang di-Pertua [Datuk Lim Si Cheng]: Itulah sebab kita sentiasa tidak sebut. Tuan Haji Fadillah bin Yusof: Sama-sama Tuan Yang di-Pertua. Soalan saya Soalan No. 5. Terima kasih. 5. Tuan Haji Fadillah bin Yusof [Petra Jaya] minta Perdana Menteri menyatakan data-data jumlah syarikat bumiputera di negeri-negeri pengeluar yang terlibat dalam projek-projek dari Petronas dan kategori projek-projek tersebut dan apakah perancangan Petronas untuk menjadikan syarikat-syarikat ini berdaya saing di persada global. Menteri di Jabatan Perdana Menteri [Dato' Mustapa bin Mohamed]: Tuan Yang di-Pertua, bilangan syarikat bumiputera yang terlibat dalam syarikat Petronas sehingga Mei 2004 ialah 2,312 buah syarikat semuanya. Daripada jumlah tersebut, 35% syarikat terlibat dalam sektor huluan ataupun out stream dan seperti pembekalan peralatan aktiviti cari gali, marine vessels and oil fuel services, dengan izin manakala 65% adalah syarikat yang terlibat dalam sektor hiliran ataupun down stream seperti penyenggaraan, peralatan loji minyak, gas dan petrokimia, bekalan mesin dan lain-lain. Tuan Yang di-Pertua, selain itu Petronas juga telah melaksanakan sejak tahun 1994 skim apa yang dipanggil Vendor Development Programme dan pada masa ini terdapat 32 buah syarikat yang terlibat dalam skim ini dan syarikat-syarikat ini telah diberikan kontrak sejak tahun 1994 sehingga sekarang kira-kira RM2.8 bilion dan tahun lalu nilainya RM600 juta diberikan kepada 32 buah syarikat yang menyertai program vendor ini syarikat-syarikat bumiputera. Tuan Yang di-Pertua, soalan yang kedua berkaitan dengan strategi Petronas untuk menjadikan syarikat tempatan berdaya saing di peringkat antarabangsa. Strateginya seperti berikut: (i) mengenakan syarat teknikal dan kewangan yang tertentu dalam pelesenan kontraktor bagi industri hiliran dan huluan petroleum negara; (ii) membahagikan kontrak besar kepada kontrak yang lebih kecil; (iii) mengenakan syarat oleh syarikat asing untuk menubuhkan konsortium dan usahasama dengan syarikat-syarikat tempatan. Untuk makluman Ahli Yang Berhormat dan sebagai contoh ada syarikat tempatan telah berjaya mengembangkan operasi urusniaga mereka ke peringkat antarabangsa ialah Petra Resources Sdn. Bhd. syarikat ini bermula sebagai sebuah syarikat vendor dengan Petronas yang baru-baru ini syarikat ini telah berjaya.